wickkiey/tamil-wikipedia-markdown huggingface dataset:
# எமர்சன் எலக்ட்ரிக்


## வரலாறு
எமர்சன், 1890 ஆம் ஆண்டில் *எமர்சன் எலக்ட்ரிக் உற்பத்தி நிறுவனமாக* உள்நாட்டுப் போரில் ஈடுபட்ட மூத்த வீரர் ஜான் வெஸ்லி எமர்சன் என்பவரால் ஸ்காட்டிஷ் நாட்டைச் சேர்ந்த சகோதரர்கள் சார்லஸ் மற்றும் அலெக்சாண்டர் மேஸ்டன் ஆகியோருக்குச் சொந்தமான காப்புரிமையைப் பயன்படுத்தி மின்சார மோட்டார்கள் *தயாரிக்க செயின்ட் லூயிஸில், மிசௌரியில்* நிறுவப்பட்டது. 1892 ஆம் ஆண்டில், இது அமெரிக்காவில் மின்சார விசிறிகளை விற்பனை செய்த முதல் நிறுவனமாகும். மின்சார தையல் இயந்திரங்கள், மின்சார பல் துளையிடும் கருவி மற்றும் மின்னாற்றல் கருவிகளை உள்ளடக்கிய அதன் தயாரிப்பு வரிசையை விரைவாக விரிவுபடுத்தியது.  

## வணிக தளங்கள்
எமர்சனின் நிர்வாகம் இரண்டு வணிகத் தளங்களாக கட்டமைக்கப்பட்டுள்ளது:  

- ஆட்டோமேஷன் தீர்வுகள்
- வணிக மற்றும் குடியிருப்பு தீர்வுகள்
# முதன்மை நிதி அலுவலர்

**முதன்மை நிதி அலுவலர் அல்லது தலைமை நிதி அதிகாரி** ( **சி.எஃப்.ஓ** ) என்பது நிறுவனத்தின் நிதியை நிர்வகித்தல், நிதி திட்டமிடல், நிதி அபாயங்களை நிர்வகித்தல், பதிவு செய்தல் மற்றும் நிதி அறிக்கை உள்ளிட்ட நிறுவனத்தின் நிதியை நிர்வகிப்பதற்கான முதன்மை பொறுப்பைக் கொண்ட நிறுவனத்தின் ஒர் அதிகாரி ஆவார். சில துறைகளில், தரவுகளை பகுப்பாய்வு செய்வதும் **CFOவின்** பொறுப்பாகும். சில CFO க்கள் தலைமை நிதி மற்றும் இயக்க அதிகாரி (**CFOO)** என்ற தலைப்பைக் **கொண்டிருப்பர்**. ஐக்கிய இராச்சியத்தில், சி.எஃப்.ஓ என்ற பொதுவான சொல் **நிதி இயக்குநர்** (**FD**)-யைக் குறிக்கும். சி.எஃப்.ஓ பொதுவாக முதன்மை நிரிவாக அலுவலர் ( தலைமை நிர்வாக அதிகாரி ) மற்றும் இயக்குநர்கள் குழுவிற்கு அறிக்கை அளிப்பது, மேலும் குழுவில் ஒரு இருக்கையைக் கொண்டிருப்பர். CFO நிதி பிரிவை மேற்பார்வையிடுவது மற்றும் அமைப்பின் தலைமை நிதி செய்தித் தொடர்பாளராகவும் பணிபுரிவார். பட்ஜெட் மேலாண்மை, செலவு-பயன் பகுப்பாய்வு, தேவைகளை முன்னறிவித்தல் மற்றும் புதிய நிதியைப் பெறுதல் தொடர்பான அனைத்து மூலோபாய மற்றும் தந்திரோபாய விஷயங்களில் தலைமை இயக்க அதிகாரிக்கு (சிஓஓ) சிஎஃப்ஒ நேரடியாக உதவுவார்.  

## தகுதி
பெரிய நிறுவனங்களின் பெரும்பாலான சி.எஃப்.ஓக்கள் முதுகலை வணிக மேலாண்மை (எம்.பி.ஏ), முதுகலை அறிவியல் ( நிதி அல்லது கணக்கியலில் ), சி.எஃப்.ஏ அல்லது சான்றளிக்கப்பட்ட பொது கணக்காளர் போன்ற கணக்கியல் பின்னணியில் இருந்து வந்தவர்கள். ஒரு நிதித் துறை பொதுவாக சான்றளிக்கப்பட்ட பொது கணக்காளர், பட்டய கணக்காளர், சான்றளிக்கப்பட்ட மேலாண்மை கணக்காளர், பட்டய சான்றளிக்கப்பட்ட கணக்காளர் போன்ற தகுதிவாய்ந்த கணக்காளர்களைக் கொண்டுள்ளது.
# தாலியம்(I) புளோரைடு



**தாலியம்(I) புளோரைடு** (*Thallium(I) fluoride*) என்பது TlF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தாலியமும் புளோரினும் சேர்ந்து செஞ்சாய்துரப் படிகங்களாக வெண்மை நிறத்தில் தாலியம்(I) புளோரைடு உருவாகிறது. ஈரக்காற்றில் நீருறிஞ்சும் சேர்மமாக இருக்கும் இச்சேர்மம் உலர் காற்றில் நீரிலியாக மாறுகிறது Tl+ அயனியின் மீது 6s2 மந்த எலக்ட்ரான் இணை இருப்பதன் காரணமாக ஓர் உருக்குலைந்த சோடியம் குளோரைடு பாறை உப்பின் படிக கட்டமைப்பை இச்சேர்மம் கொண்டுள்ளது  

தாலியம்(I) ஆலைடுகளில் தாலியம்(I) புளோரைடு சற்று மாறுபட்ட சேர்மமாகும். பிற தாலியம்(I) ஆலைடுகள் நீரில் கரையாது. ஆனால் தாலியம்(I) புளோரைடு நீரில் நன்கு கரையும்.  

## தயாரிப்பு

தாலியம்(I) கார்பனேட்டுடன் ஐதரோபுளோரிக் அமிலம் வினைபுரிவதால் தாலியம்(I) புளோரைடைத் தயாரிக்க முடியும் .
# சனி விருதுகள்

**சனி விருது** என்பது ஆண்டுதோறும் அறிவியல் புனைகதை, கற்பனை மற்றும் திகில் படங்களுக்கு வழங்கப்படுவதற்காக உருவாக்கப்பட்ட ஒரு அமெரிக்க விருது. ஆனால் அதன் பின்னர் திரைப்படங்களின் பிற பாரிமானங்கள், தொலைக்காட்சி மற்றும் பிற ஊடக வெளியீடுகளுக்கும் விருதுகள் அளிக்கிறது. இது அறிவியல் புனைகதை, கற்பனை மற்றும் திகில் படங்கள் சங்கத்தால் உருவாக்கப்பட்டது.  

இந்த விருது முதலில் **கோல்டன் ஸ்க்ரோல்** என்று குறிப்பிடப்பட்டது. சனி விருதுகள் 1973 இல் உருவாக்கப்பட்டன.  

## விமர்சனங்கள்
சனி விருதுகள் தற்போது பல்வேறு விதமான பிரிவுகளின் கீழ் விருதுகள் வழங்குவது குறித்து பல எதிர்மறையான விமர்சனங்களைப் பெற்றுள்ளது.  

## விருது பிரிவுகள்

### திரைப்படம்
- சிறந்த அறிவியல் புனைகதை திரைப்படம் (1972 முதல்)
- சிறந்த திகில் திரைப்படம் (1972 முதல்)
- சிறந்த கற்பனைத் திரைப்படம் (1973 முதல்)
- சிறந்த அனிமேஷன் திரைப்படம் (1978, 1982, 2002 முதல்)
- சிறந்த சர்வதேச திரைப்படம் (1979-1982, 2006 முதல்)
- சிறந்த அதிரடி அல்லது சாகச படம் (1994 முதல்)
- சிறந்த சுதந்திர திரைப்படம் (2012 முதல்)
- சிறந்த திரில்லர் படம் (2013 முதல்)
- சிறந்த காமிக்-டு-பிலிம் மோஷன் பிக்சர் (2013 முதல்)
- சிறந்த இயக்குநர் (1974 முதல்)
- சிறந்த எழுத்தாளர் (1973 முதல்)
- சிறந்த நடிகர் (1974 முதல்)
- சிறந்த நடிகை (1974 முதல்)
- சிறந்த துணை நடிகர் (1974 முதல்)
- சிறந்த துணை நடிகை (1974 முதல்)
- சிறந்த இசை (1973 முதல்)
- சிறந்த படத்தொகுப்பு (1977-1978, 2011 முதல்)
- சிறந்த தயாரிப்பு வடிவமைப்பு (2009 முதல்)
- சிறந்த ஆடை (1976 முதல்)
- சிறந்த ஒப்பனை (1973 முதல்)
- சிறந்த விசுவல் எப்பக்ட்ஸ் (1973 முதல்)
- இளம் நடிகரின் சிறந்த நடிப்பு (1984 முதல்)

### நிறுத்தப்பட்ட பிரிவுகள்
- சிறந்த குறைந்த பட்ஜெட் திரைப்படம் (1980-1982)
- சிறந்த வலைதளத் தொலைக்காட்சி தொடர் (1988–2014)
- சிறந்த கேபிள் தொலைக்காட்சி தொடர் (1996–2014)
- சிறந்த சர்வதேச தொடர் (2007)
- சிறந்த இளைஞர் சார்ந்த தொலைக்காட்சித் தொடர் (2011–2014)

### சாதனைகள்
| அதிக விருதுகள் (தனிநபர்) | ஜேம்ஸ் கேமரூன் | 11 விருதுகள் | 1984 - 2009 |  |
| --- | --- | --- | --- | --- |
| அதிக பரிந்துரைகள் (தனிநபர்) | ஜான் வில்லியம்ஸ் | 21 பரிந்துரைகள் | 1977 - 2017 |  |
| அதிக விருதுகள் (படம்) | *ஸ்டார் வார்ஸ்* | 15 விருதுகள் | 1977 |  |
| அதிக பரிந்துரைகள் (படம்) | 18 பரிந்துரைகள் |  |  |  |
| அதிக விருதுகள் (தொலைக்காட்சி தொடர்கள்) | *லாஸ்ட்* | 13 விருதுகள் | 2004 –2009 |  |
| அதிக பரிந்துரைகள் (தொலைக்காட்சி தொடர்கள்) | 53 பரிந்துரைகள் | 2004– 2010 |  |  |
| அதிக விருதுகள் (நடிப்பு) | அண்ணா டோர்வ் | 4 விருதுகள் | 2009– 2012 |  |
| அதிக பரிந்துரைகள் (நடிப்பு) | டாம் குரூஸ் | 10 பரிந்துரைகள் | 1994 - 2014 |  |
| அதிக விருதுகள் (ஒரே வகை) | ஜான் வில்லியம்ஸ் | சிறந்த இசைக்கான விருதுகளில் 9 வெற்றிகள் | 1977– 2015 |  |
| அதிக பரிந்துரைகள் (ஒரே வகை) | சிறந்த இசைக்கான விருதுகளில் 21 பரிந்துரைகள் | 1977-2017 |  |  |
| அதிக விருதுகள் (திரைப்பட தொடர்) | *ஸ்டார் வார்ஸ்* | 44 வெற்றிகள் |  |  |
| பெரும்பாலான பரிந்துரைகள் (திரைப்பட தொடர்) | மார்வெல் சினிமாடிக் யுனிவர்ஸ் | 112 பரிந்துரைகள் | 2008 -2017 | } |
# சிறந்த இயக்குனருக்கான சனி விருதுகள்

**சிறந்த இயக்குனருக்கான** **சனி விருது** (அல்லது **சிறந்த இயக்கத்திற்கான சனி விருது** என்பது ஆண்டுதோறும் சிறந்த அறிவியல் புனைகதை, கற்பனை மற்றும் திகில் படங்களை இயக்கிய இயக்குநருக்கு வழங்கப்படுவதற்காக உருவாக்கப்பட்ட ஒரு அமெரிக்க விருது.  

அறிவியல் புனைகதை, கற்பனை மற்றும் திகில் ஆகியவற்றின் சிறந்த திரைப்பட இயக்குனர்களை கவுரவிக்கும் மிகப் பழமையான விருது இது. இது 1977 திரைப்பட ஆண்டில் இரண்டு இயக்குநர்களுக்கு பகிர்ந்தளிக்கப்பட்டது உட்பட 36 முறை வழங்கப்பட்டுள்ளது.  

## அதிக முறை பரிந்துரைக்கபட்ட இயக்குநர்கள்

; 12 பரிந்துரைகள்  

- ஸ்டீவன் ஸ்பீல்பெர்க்

; 8 பரிந்துரைகள்  

- பிரையன் சிங்கர்

; 7 பரிந்துரைகள்  

- பீட்டர் ஜாக்சன்
- ராபர்ட் ஜெமெக்கிஸ்

; 6 பரிந்துரைகள்  

- ஜேம்ஸ் கேமரூன்

; 5 பரிந்துரைகள்  

- ஜே.ஜே.அப்ராம்ஸ்
- டிம் பர்டன்
- கிறிஸ்டோபர் நோலன்

; 4 பரிந்துரைகள்  

- கில்லர்மோ டெல் டோரோ
- ஜார்ஜ் லூகாஸ்
- சாம் ரைமி
- ரிட்லி ஸ்காட்
- பால் வெர்ஹோவன்

;  

## அதிக முறை விருது பெற்ற இயக்குநர்கள்

; 5 வெற்றிகள்  

- ஜேம்ஸ் கேமரூன்

; 4 வெற்றிகள்  

- ஸ்டீவன் ஸ்பீல்பெர்க்

; 3 வெற்றிகள்  

- பீட்டர் ஜாக்சன்

; 2 வெற்றிகள்  

- ரிட்லி ஸ்காட்
- பிரையன் சிங்கர்
# சிறந்த நடிகருக்கான சனி விருதுகள்

**சிறந்த நடிகருக்கான சனி விருது** (அல்லது **சிறந்த நடிப்பிற்கான சனி விருது** என்பது ஆண்டுதோறும் சிறந்த அறிவியல் புனைகதை, கற்பனை மற்றும் திகில் படங்களில் முக்கிய கதாப்பாத்திரத்தில் சிறப்பாக நடித்தவர்களுக்காக வழங்கப்படுவதற்காக உருவாக்கப்பட்ட ஒரு அமெரிக்க விருது. இவ்விருது 1976 இல் உருவாக்கப்பட்டது.  

அதிக முறை இவ்விருதைப் பெற்றவர்கள் பட்டியலில் ராபர்ட் டவுனே ஜூனியர் மற்றும் மார்க் ஹாமில் ஆகியோர் மூன்று முறை பெற்றுள்ளனர். டாம் குரூஸ் இவ்விருதுக்கு அதிக முறை (10 முறை) பரிந்துரைக்கப்பட்டுள்ளார். ஆர்னோல்டு சுவார்செனேகர் இப்பட்டியலில் 7 பரிந்துரைகளுடன் இரண்டாம் இடம் பெற்றுள்ளார். இவர் அதிக முறை பரிந்துரைக்கப்பட்டும் ஒரு முறை கூட விருது பெறவில்லை.  

## அதிக முறை பரிந்துரைக்கப்பட்டவர்கள்

;5 முறை  
- ஜானி டெப்
- விகோ மோர்டன்சன்
- கிரிஸ்டோபர் ரீவ்
- வில்லியம் சாட்னர்

;6 முறை  
- ராபர்ட் டவுனி ஜூனியர்
- ஹாரிசன் போர்ட்

;7 முறை  
- ஆர்னோல்டு சுவார்செனேகர்

;10 முறை  
- டாம் குரூஸ்

## அதிக முறை விருது பெற்றவர்கள்

; 3 வெற்றிகள்  

- ராபர்ட் டவுனே ஜூனியர்
- மார்க் ஹாமில்

; 2 வெற்றிகள்  

- ஜெப் பிரிட்ஜஸ்
- ஹாரிசன் போர்டு
# காட்டுசிங்கிரிப்பட்டி



**காட்டுசிங்கிரிப்பட்டி** (KATTUSINGIRIPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஊத்தங்கரையில் இருந்து 12 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 48 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தின் மொத்த மக்கள் தொகையானது 602 ஆகும். இதில் ஆண்கள் எண்ணிக்கை 329, பெண்களின் எண்ணிக்கை 273 என உள்ளது. மக்களின் கல்வியறிவு விகிதமானது 71% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# கொண்டைக்காரனூர்



**கொண்டைக்காரனூர்** (Kondakaranur ) என்பது இந்தியாவின், தமிழ்நாட்டின், சேலம் மாவட்டம், தாரமங்கலம் ஊராட்சி ஒன்றியம், பாப்பம்பாடி ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது தாரமங்கலத்தில் இருந்து 5 கிலோமீட்டர் தொலைவிலும், மாவட்டத்தின் தலைநகரான சேலத்தில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 345 கிலோமீட்டர் தொலைவிலும் உள்ளது.  

## மேற்கோள்
# சிறந்த தொலைக்காட்சி நடிகருக்கான சனி விருதுகள்

**சிறந்த தொலைக்காட்சி நடிகருக்கான** **சனி விருது** என்பது ஆண்டுதோறும் சிறந்த நடிப்பை தொலைகாட்சியில் வெளிபடுத்திய நடிகருக்கு வழங்கப்படுவதற்காக உருவாக்கப்பட்ட ஒரு அமெரிக்க விருது.**தொலைக்காட்சியில் சிறந்த நடிகருக்கான** சனி விருது வென்றவர்களின் பட்டியல் பின்வருமாறு.  

இவ்விருதுகள் அறிவியல் புனைகதை, கற்பனை மற்றும் திகில் திரைப்படங்கள் சங்கத்தால் நிர்வகிகப்படுகிறது.  

## பல முறை பரிந்துரைக்கப்பட்டவர்கள்

;2 முறை  
- கெவின் பாக்கன்
- ஜேசன் பேர்
- நிக்கோலஸ் பிரண்டன்
- எரிக் க்ளோஸ்
- சார்லி காக்ஸ்
- மாட் டல்லாஸ்
- ஹியூக் டான்சி
- லான்ஸ் ஹென்றிக்சன்
- பிரெட்டி ஹைமோர்
- ஜூலியன் மெக்மஹோன்
- ஸ்டீபன் மோயர்

;3 முறை  
- ஸ்காட் பகுலா
- ப்ரூஸ் கேம்ப்பேல்
- சாம் ஹியூகன்
- கிராண்ட் கஸ்டீன்
- மாட்சு மைக்கெல்சன்
- எட்வார்ட் ஜேம்ஸ் ஓல்மாஸ்

;4 முறை  
- டேவிட் டுசோவ்னீ
- டிமோத்தி ஹட்டன்

;5 முறை  
- டேவிட் போரியானசு
- டாம் வெல்லிங்

;6 முறை  
- பென் பிரோடர்
- பிரையன் கிரான்ஸ்டன்
- மேத்தியூ பாக்ஸ்
- ஆன்டிரியூ லின்கன்

;7 முறை  
- மைக்கெல் சி. ஹால்

;8 முறை  
- ரிச்சர்ட் டீன் ஆண்டர்சன்

## பல முறை வெற்றி பெற்றவர்கள்

; 3 விருதுகள்  

- டேவிட் போரியனாஸ் (தொடர்ந்து 2 முறை வென்றுள்ளார்)

; 2 விருதுகள்  

- பென் ப்ரோடர்
- பிரையன் க்ரான்ஸ்டன் (தொடர்ச்சியாக 2 முறை)
- மேத்தியு பாக்ஸ்
- ஆண்ட்ரூ லிங்கன்
# கே. எட்டிபட்டி



**கே. எட்டிபட்டி** (K. Ettipatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், மத்தூர் ஊராட்சி ஒன்றியத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
கே. எட்டிபட்டி ஊராட்சிக்கு உட்பட்ட இந்த ஊரானது மத்தூரில் இருந்து 37 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 573 வீடுகள் உள்ளன. கிராமத்தின் மொத்த மக்கள் தொகையானது 2318 ஆகும். இதில் ஆண்கள் எண்ணிக்கை 1204, பெண்களின் எண்ணிக்கை 1114 என உள்ளது. மக்களின் கல்வியறிவு விகிதமானது 57.8% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# சிறந்த இசையமைப்பாளருக்கான சனி விருதுகள்

**சிறந்த இசையமைப்பாளருக்கான** **சனி விருது** (அல்லது **சிறந்த இசைக்கான சனி விருது**) என்பது ஆண்டுதோறும் சிறந்த அறிவியல் புனைகதை, கற்பனை மற்றும் திகில் படங்களில் இசை அமைத்த இசையமைப்பாளருக்கு வழங்கப்படுவதற்காக உருவாக்கப்பட்ட ஒரு அமெரிக்க விருது.  

ஜான் வில்லியம்ஸ் இவ்விருதினை அதிக முறை (8 முறை) பெற்றுள்ளார். இவரே அதிக முறை (21முறை) இவ்விருதுக்கு பரிந்துரைக்கப்பட்டவரும் ஆவார்.  

## அதிக முறை விருதுக்கு பரிந்துரைக்கப்பட்டவர்கள்

;5 முறை  
- ஜான் ஓட்மேன்
- தாமஸ் நியூமேன்

;6 முறை  
- கிரிஸ்டோபர் யங்

;8 முறை  
- ஜான் போவல்

;9 முறை  
- மைக்கேல் கியாச்சினோ
- ஜேம்ஸ் ஹார்னர்

;11 முறை  
- அலன் சில்வெஸ்டரி

;12 முறை  
- ஹான்சு சிம்மர்
- ஹோவர்ட் ஷோர்

;14 முறை  
- டேனி எல்ப்மேன்

;17 முறை  
- ஜெர்ரி கோல்ட்ஸ்மித்

;21 முறை  
- ஜான் வில்லியம்ஸ்

## அதிக முறை விருது பெற்றவர்கள்

; 8 விருதுகள்  

- ஜான் வில்லியம்ஸ்

; 6 விருதுகள்  

- டேனி எல்ப்மேன்

; 3 விருதுகள்  

- ஜேம்ஸ் ஹார்னர்
- ஆலன் சில்வேஸ்ட்ரி
- ஹான்ஸ் சிம்மர்

; 2 விருதுகள்  

- ஆலன் மெங்கன்
- ஜான் ஓட்மேன்
- மிக்லொஸ் ராசா
- ஹோவர்ட் ஷோர்
- மைக்கேல் ஜியாச்சினோ
# டார்க் (தொலைக்காட்சி தொடர்)



**டார்க்** (Dark) என்பது ஒரு அறிவியல் புனைகதையை மையமாக கொண்ட ஜெர்மானிய வலைத்தொடராகும். இந்த தொடரை பாரன் போ ஒடார் மற்றும் ஜாண்ட்ஜி ப்ரீசி ஆகியோர் இணைந்து உருவாக்கியுள்ளார்.  

டார்க் தொடர் நெற்ஃபிளிக்சின் முதல் ஜெர்மானிய மொழி தொடராகும், இது 1 திசம்பர் 2017, முதல் இது நெற்ஃபிளிக்சின் அதிகாரப்பூர்வ தளத்தில் காணக்கிடைக்கிறது. இதன் முதல் பருவம் பொதுவாக நல்ல வரவேற்பினை பெற்றபொழுதும், ஸ்ட்ரேஞ்சர் திங்க்ஸ் எனப்படும் மற்றொரு வலைத்தொடருடன் இது கொண்டிருந்த ஒற்றுமை காரணமாக ஒப்பிட்டுப் பேசப்பட்டது.  

இதன் இரண்டாவது பருவம் 21 சூன் 2019, அன்று நெற்ஃபிளிக்சில் வெளியிடப்பட்டு அதுவும் நல்ல வரவேற்பினை பெற்றது. டார்க் மூன்றாவது பருவத்துடன் முற்றுப்பெரும் என நெட்ப்பிலிக்ஸ் அறிவித்துள்ளது.  

டார்க் தொடர் அதன் நடிகர்கள், இயக்கம், எழுத்து, காட்சியமைப்பு, இசையமைப்பு மற்றும் அதன் கதையின் லட்சியம் மற்றும் சிக்கலான தன்மை ஆகியவற்றிற்காக பரவலான விமர்சனப் பாராட்டைப் பெற்றது. அத்துடன் 2021 ஆம் ஆண்டில், பிபிசி நிறுவனம் இந்தத் தொடரை 21 ஆம் நூற்றாண்டின் 58 வது சிறந்த தொலைக்காட்சித் தொடராக மதிப்பிட்டது.  

## கதை
விண்டன் எனும் கற்பனையான ஒரு நகரில் நடப்பதாக கட்டமைக்கப்பட்ட இந்த தொடர் ஒரு சிறுவன் மர்மமான முறையில் காணாமல் போனதை தொடர்ந்து அந்த நகரில் மூன்று தலைமுறைகளாக வாழ்ந்து வரும் நான்கு குடும்பங்களுக்கு இடையேயான தொடர்புகளையும்,ரகசியங்களையும் மெல்ல வெளிக்கொணர்வதோடு விரும்பத்தகாத காலப்பயணத்தை யையும் கட்டவிழ்க்கிறது. டார்க் காலத்தினால் மனிதனின் வாழ்க்கையில் எழுதப்படும் இருண்ட பக்கங்களை புரட்டிச்செல்கின்றது.
# லின் யே


**லின் யே** (*Lin Ye* ) 1974 ஆம் ஆண்டு சீனாவில் பிறந்த ஒரு சதுரங்க பெண் பிடே மாசுட்டர் மற்றும் சதுரங்க நடுவர் ஆவார்.  
1995 ஆம் ஆண்டு உக்ரைன் நாட்டிலுள்ள கிசினோவில் நடைபெற்ற மகளிர் உலக சதுரங்க மண்டலங்களுக்கு இடையிலான போட்டியில் லின் யே பங்கேற்று 40 ஆவது இடத்தைப் பிடித்தார் ..  
லின் யே ஒரு முக்கியமான முன்னணி சதுரங்க போட்டி நடுவராக திகழ்ந்தார். 2008 ஆம் ஆண்டில், அவர் ஒரு பிடே அமைப்பின் நடுவர் ஆனார், 2011 இல் அவர் அனைத்துலக நடுவர் தகுதிப் பட்டத்தைப் பெற்றார். 2010 ஆம் ஆண்டு நடைபெற்ற ஆசிய விளையாட்டு சதுரங்க போட்டியின் நடுவராகவும் 2011 ஆம் ஆண்டு நடைபெற்ற கோடைகால அனைத்துலக பல்கலைக்கழக விளையாட்டுக் கூட்டமைப்பு போட்டிகளின் சதுரங்க போட்டி நடுவராகவும் செயல்பட்டார் .
# பத்மநாபன் செங்கல்வராயன்

செங்கல்வராயன் பத்மநாபன் ஒரு ஆய்வாளர், எழுத்தாளர்.  

மற்றும் தமிழ் நாடு சென்னை டாக்டர் எம்.ஜி.ஆர். கல்வி மற்றும் ஆராய்ச்சி நிறுவனத்தில் பணி புரியும் துணைத் தேர்வுக் கட்டுப்பாட்டு அலுவலர் ஆவார். தமிழ் நாடு, திருவண்ணாமலை மாவட்டம், மூடூர் என்னும் கிராமத்தில் 18 அக்டோபர் 1953 அன்று முனைவர் ப. செங்கல்வராயன் பிறந்தார்.  

## ஆரம்பகால வாழ்க்கை
கணிதவியல் மற்றும் கல்வியியலில் இளங்கலைப்பட்டம் பெற்ற பின் தமிழ்நாடு அழகப்பா பல்கலைக்கழகத்துடன் இணைக்கப்பட்ட ஒரு கல்லூரியில் தலைமை எழுத்தராக ஜனவரி 1977 இல் செங்கல்வராயன் தனது பணியினைத் துவங்கினார்.  

## தொழில்
சிதம்பரம் அண்ணாமலைப் பல்கலைக்கழகத்தில் 1983 இல் சமூகவியலில் முதுகலைப் பட்டமும் காரைக்குடி அழகப்பா பல்கலைக்கழகத்தில் 1999 இல் மகளிர் படிப்பில் முனைவர் பட்டமும் பெற்றார்.  

அழகப்பா பல்கலைக்கழகத்தில் நிருவாக அலுவலராக 33 ஆண்டுகள் 9 மாதங்கள் பணியாற்றி பணி நிறைவெய்தினார். தற்போது சென்னை மதுரவாயல் டாக்டர் எம். ஜி. ஆர். கல்வி மற்றும் ஆராய்ச்சி நிறுவனத்தில் (பல்கலைக்கழக அந்தஸ்து பெற்றது) நிருவாக அலுவலராக (துணைத் தேர்வுக் கட்டுப்பாட்டு அலுவலர்) நவம்பர் 2010 முதல் பணியாற்றி வருகிறார்.  

## வெளியிட்ட புத்தகங்கள்
செங்கல்வராயன் கீழ்க்கண்ட நூல்களை இயற்றியுள்ளார்:  

1. மகளிர் கணிதவியலாளர்கள் அவர்தம் பங்களிப்புகள்: ஒரு விமர்சனம் (புதுடெல்லி ரீகல் பதிப்பகம், 2007)  

2. வியத்தகு எண்கள் உலகம் (புதுடெல்லி ரீகல் பதிப்பகம், 2012)  

மகளிர் தம் அறிவு சார் திறன்களைப்பற்றி அவர் குறிப்பிடும்போது " மகளிர் தம் கல்வி வாய்ப்புகள் மறுக்கப்பட்ட கால கட்டத்திலேயே ஆண்கள் ஆதிக்கம் பெற்ற கணிதம் போன்ற பாடப்பிரிவுகளில் ஆண்களுக்கு நிகராகவோ அல்லது சில நிலைகளில் ஆண்களை விடச் சிறந்து விளங்கக்கூடியதாகவோ தம் அறிவு சார் திறன்களை மகளிரால் நிறுவ முடிந்தது".  

கணிதப்பாடம் கற்றலின் பல்வேறு நிலைகளில் புரிந்து கொள்ளுதல் பற்றி அவர் குறிப்பிடும் போது "மாணவர் தம் கணிதத்தில் செயல் திறனை ஊக்குவிக்குமுகமாக கணிதப்பாடப்பகுதியினை அது தொடர்பான வரலாற்றையும் சேர்த்து பயில்விப்பது அவசியமானதாகும். இதனால் கணிதம் கற்றலில் மாணவர்களுக்கு அதிக ஊக்கம் ஏற்படுவதோடு கணிதத்தில் அடிப்படை ஆய்வுகள் நிகழ்த்த அவர்களைத் தூண்டவும் செய்யும்."  

## ஆய்வுப்பணிகள்:
கணிதம், கல்வியியல், மேலாண்மை, மகளிர் கல்வி மற்றும் சூழ்நிலைக்கல்வி ஆகிய பன்முகப்பாடப்பிரிவுகளில் கீழ்க்கண்ட  

ஆய்வு அறிக்கைகள் உள்ளடக்கிய தனது ஆய்வுப்பங்களிப்பை நிகழ்த்தியுள்ளார்.  

பிதகோரியன் மும்மைகள் - ஒரு வரலாற்றுப்பார்வை, Mathematical Education, 9, 108-110 (1992)  

இரு தொடர் இயற்கை எண்களைப்பற்றிய உண்மைகள், The Mathematics Teacher, 28, 138-139 (1993)  

பல்கலைக்கழக நிருவாகத்தில் கணினிகளின் பயன்பாடுகள், Electronics For You, 39-42 (1995)  

பல்கலைக்கழகங்களில் ஆய்வுப்பணிகளை மேம்படுத்தும் உபாயங்கள், Journal of Higher Education, 20, 395-401 (1997)  

கல்வி நிறுவனங்களில் சுற்றுச்சூழல் பாது காக்கும் முறைகள் - இத்தலைப்பில் மதுரை அகில இந்திய வானொலியில் 8.10.1996, 18.10.1996 மற்றும் 28.10.1996 ஆகிய தேதிகளில் நிகழ்த்தப்பட்ட உரை.  

ஸ்ரீனிவாச ராமானுஜனின் வாழ்க்கையும்  பணிகளும் - இத்தலைப்பில்  மதுரை அகில இந்திய வானொலியில் 05.05.1997 அன்று நிகழ்த்தப்பட்ட உரை.  

மற்றும் கணிதத்தில் தூய வடிவியல் தொடர்பான உண்மைகள் புரிதலில் பல்வேறு ஆய்வுக்கட்டுரைகள்.
# பின் பார்பாடி கணவாய்

**பின் பார்பாடி கணவாய்** ( *Pin Parbati Pass*) என்பது இந்தியாவின் இமாச்சலப் பிரதேச மாநிலத்தில் உள்ள ஒரு கணவாய் ஆகும். இக்கனவாய் 5319 மீட்டர் நீளமுடையது ஆகும் முதன் முதலில் 1884 ஆம் ஆண்டு ஆகத்து மாதம் சர் லூயிசு டேனி பின் பார்பாடி என்பவர் இக்கணவாயைக் கடந்தார். சுபிடி பள்ளத்தாக்கிற்கு மாற்று வழியைத் தேடும் முயற்சியில் ஈடுபட்டபோது இக் கணாவாயை இவர் கடந்தார் வளமான மற்றும் பசுமையான பார்பாடி பள்ளத்தாக்கை இந்த கணவாய் குல்லுவின் பக்கத்திலும் பின் பள்ளத்தாக்கை சுபிடியின் பக்கத்திலும் இக்கணவாய் இணைக்கிறது.  

பின் பார்பாடி கணவாய் கணவாய் ஒரு பிரபலமான மலையேறும் வழியாக தற்போது கருதப்படுகிறது., 2013 ஆம் ஆண்டு இக் கணவாய் வழியாக ஓர் இராணுவப் பயணம் 155 கிலோமீட்டர் தொலைவுக்கு முயற்சிக்கப்பட்டது.  

## இவற்றையும் காண்க
- போராசு கணவாய்
- ஊசி பள்ளத்தாக்கு தேசிய பூங்கா
# இன்கா பாலம்



**இன்கா கயிற்றுப் பாலம்** அல்லது **கேஸ்வாசக்கா பாலம்** (**Inca rope bridge** or **Qeswachaka bridge** ), தென் அமெரிக்காவின் பெரு நாட்டின், கன்காஸ் மாகாணத்தின், கியுகு மாவட்டத்தில், கூஸ்கோ பகுதியில் இரு மலைக்களுக்கிடையே பாயும் அபோரிமாக் ஆற்றின் மேல், இரு மலைகளை இணைக்க காய்ந்த புற்களை கயிறாக திரித்து, ஒவ்வொரு ஆண்டும் புதிய புற்களால் ஆன கயிறுகளைக் கொண்டு கட்டப்படும் தொங்கு பாலம் ஆகும். இப்பாலம் இன்கா பண்பாட்டுக் காலத்திலிருந்து 600 ஆண்டுகளாக கட்டப்படுகிறது. அறிவு, திறமை மற்றும் சடங்காக கடந்த 600 ஆண்டுகளாக பாரம்பரியமாகத் தொடர்ந்து பெரு மக்களின் கூட்டு முயற்சியால் கேஸ்வாசக்கா பாலம் நிறுவப்படுவதால், யுனெஸ்கோ நிறுவனம், இப்பாலத்தை தனது பதிவேட்டில் 2013-இல் பதிவு செய்துள்ளது.  

## கயிற்றுப் பாலம் அமைக்கும் முறை
பெரு மக்கள் பாரம்பரியச் சடங்காக, ஆண்டுதோறும், தங்களது கூட்டு முயற்சியல், இந்த கயிற்றுப் பாலத்தின் பழைய கயிறுகளை அப்புறப்படுத்தி, காய்ந்த புற்களாளான புது கயிறுகளைக் கொண்டு, அபோரிமாக் ஆற்றின் இரு கரைகளில் உள்ள மலைகளின் இரு பக்கமும் 124 நீள கயிறுகளால் கட்டுவார்கள். பெரு நாட்டின் இன்கா இன பெண்களால் மட்டும் ஒரு வகை காய்ந்த புற்களைக் கொண்டு கைகளால் நெய்து கயிறுகள் தயாரிக்கப்படுகிறது. பழைய கயிற்றுப் பாலத்தை நீக்கி, பெண்கள் தயாரித்த புதிய கயிறுகளைக் கொண்டு ஆண்கள் மட்டும், ஆற்றின் இரு கரைகளில் உள்ள மலைகளை இணத்து புதுப்பாலம் அமைப்பர்.  

## படக்காட்சிகள்
# பு. ஏகாம்பரநாதன்



**பு. ஏகாம்பரநாதன்** (சனவரி 6, 1920 - ஏப்ரல் 5, 1991) தமிழக திருநெல்வேலி மாவட்டத்திலுள்ள பாப்பான்குளம் எனும் சிற்றுரில் ஒரு விவசாய குடும்பத்தில் பிறந்த இவர், தற்போது "அம்பர் இராட்டை" (*Ambar Charkha*) எனப்படும் மரத்தாலான மேம்படுத்தப்பட்ட ஒரு நூற்புக்கதிர் இயந்திரத்தை உருவாக்கியவர். "**புணமாலை ஏகாம்பரநாதன்**" என பரவலாக அறியப்படும் இவர், சமூக பணிக்காக 1958 இல் பத்மசிறீ விருது பெற்ற தமிழர் ஆவார்.
# புராக் டெனிஸ்



**புராக் டெனிஸ்** (பெப்ரவரி 17, 1991) ஒரு துருக்கி நாட்டு நடிகர் ஆவார். இவர் 2010ஆம் ஆண்டு முதல் கல்லூரி டைரி, சுல்தான், மேட்ஸ்ஜிர் போன்ற பல தொலைக்காட்சி தொடர்களில் நடித்துள்ளார்.  

## தொடர்கள் & திரைப்படம்
| தலைப்பு | கதாபாத்திரம் | ஆண்டு | அலைவரிசை | குறிப்புகள் |
| --- | --- | --- | --- | --- |
| *அரடா* | ஓசான் | 2017 | திரைப்படம் |  |
| *பிஸிம் ஹிகாயே* | சவாஸ் அக்தான் | 2017–2019 | Star TV |  |
| *கசக்* | புராக் | 2013–2015 |  |  |
| *சுல்தான்* | தரிக் | 2012 |  |  |
| *காலேஜ் டைரி* | ஒண்ணூர் | 2011 | } |  |
# சைக்ளோபென்டாடையீனைல்தாலியம்



**சைக்ளோபென்டாடையீனைல்தாலியம்** (*Cyclopentadienylthallium*) என்பது C<sub>5</sub>H<sub>5</sub>Tl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வளையபென்டாடையீனைல்தாலியம், தாலியம் சைக்ளோபென்டாடையீனைடு என்ற பெயர்களாலும் இதை அழைக்கலாம். இளமஞ்சள் நிறத்தில் ஒரு திண்மமாகக் காணப்படும் கரிமதாலியம் சேர்மமான இது பெரும்பாலான கரிமக் கரைப்பான்களில் கரையாது. ஆனால் உடனடியாகப் பதங்கமாகிவிடுகிறது. இடைநிலைத் தனிமங்கள் மற்றும் முக்கியக் குழுத் தனிமங்களின் சைக்ளோபென்டாடையீனைல் அணைவுச் சேர்மங்களைத் தயாரிக்க உதவும் முன்னோடிச் சேர்மமாக சைக்ளோபென்டாடையீனைல்தாலியம் பயன்படுத்தப்படுகிறது. மேலும், கரிம சைக்ளோபென்டாடையீனைல் வழிப்பெறுதிகள் தயாரிப்பிலும் இதைப் பயன்படுத்துகிறார்கள் .  

## தயாரிப்பும் கட்டமைப்பும்

தாலியம்(I) சல்பேட்டு, சோடியம் ஐதராக்சைடு, சைக்ளோபென்டாடையீன் ஆகியவை சேர்ந்து வினைபுரிவதால் சைக்ளோபென்டாடையீனைல்தாலியம் உருவாகிறது:  
: Tl<sub>2</sub>SO<sub>4</sub> + 2 NaOH → 2 TlOH + Na<sub>2</sub>SO<sub>4</sub>  
: TlOH + C<sub>5</sub>H<sub>6</sub> → TlC<sub>5</sub>H<sub>5</sub> + H<sub>2</sub>O  
எண்ணற்ற வளைந்த மெட்டலோசீன் சேர்ம வளையங்களாலான பெரிய பலபடி கட்டமைப்பை சைக்ளோபென்டாடையீனைல்தாலியம் ஏற்றுள்ளது.  

Tl---Tl---Tl பிணைப்புக் கோணங்கள் 130° ஆகும்.. பதங்கமாகும்போது சைக்ளோபென்டாடையீனைல்தாலியம் என்ற பலபடி C<sub>5v</sub> சீர்மை கொண்ட ஒருமங்களாக உடைகிறது.  

## பயன்பாடுகள்

சோடியம் சைக்ளோபென்டாடையீனைடு, CpMgBr மற்றும் Cp<sub>2</sub>Mg உள்ளிட்ட சைக்ளோபென்டாடையீனைல் மாற்று முகவர்களுடன் ஒப்பிடுகையில் சைக்ளோபென்டாடையீனைல்தாலியம் ஒரு குறைந்த அளவு காற்று உணரியாகக் கருதப்படுகிறது. ஒரு ஒடுக்கும் முகவரைக்காட்டிலும் குறைவான காற்று உணரியாகவும் கருதப்படுகிறது.
# தேஸ் தீபக் வர்மா


**தேஸ் தீபக் வர்மா** (ஆங்கிலம்:Desh Deepak Verma) ஓர் ஓய்வு பெற்ற இந்திய நிர்வாக அலுவல அதிகாரி ஆவார். இவர் உத்திர பிரதேசம் மாநிலத்தைச் சேர்ந்த அதிகாரி ஆவார். இவர் நாடாளுமன்ற விவகாரத் துறையில் செயலராக பணியாற்றி ஓய்வு பெற்றவர். பின் மின்சார சீரமைப்பு ஆணையம், உத்திர பிரதேசம் தலைவராக பணியாற்றியுள்ளார். இவர் 2017 ஆம் ஆண்டு செப்டம்பர் மாதம் முதல் நாள் மாநிலங்களவையின் செயலராக நியமிக்கப்பட்டார்.
# வேலு கோட்டி கஸ்தூரி ரங்கா



வேலு கோட்டி கஸ்தூரி ரங்கா இவர் வெங்கடகிரி நிலப்பகுதியை ஆட்சி அரசர். இவர் மனைவி வெங்கடம்மா ஆவார் . இவர்களுக்கு ரங்கா, யாச்சம நாயக்கர் , சிங்கா என்ற மகன்கள் மற்றும் அக்கம்மா என்ற மகளும் உள்ளனர். கஸ்தூரி ரங்கா நாயக்கரின் மனைவின் சகோதரன் தமர்லா வெங்கலபூபாலன் காளஹஸ்தி அரசர் ஆவார் . கஸ்தூரி ரங்கா மகள் அக்கம்மாவின் கணவர் தமர்லா சென்னப்ப நாயக்கர் <nowiki/>ஆவார். கஸ்தூரி ரங்கா மகன் யாச்சம நாயக்கர் வெங்கடகிரி சிறந்த மன்னனாக கருதப்படுகிறார் .
# யாச்சம நாயக்கர்


யாச்சம நாயக்கர் இவர் வெங்கடகிரி நிலப்பகுதியை சிறப்பாக ஆட்சி செய்த அரசர் . இவர் வேலு கோட்டி கஸ்தூரி ரங்கா மகன். யாச்சம நாயக்கரின் மைத்துனன் தமர்லா சென்னப்ப நாயக்கர். ரங்கா, சிங்கா என்ற சகோதரகள் மற்றும் அக்கம்மா என்ற தங்கையும் யாச்சம நாயக்கருக்கு உண்டு.
# பிளாட்டினத் திரைப்படம்

**பிளாட்டினத் திரைப்படம்** நெதர்லாந்தில் உள்ள உள்நாட்டு வசூல் சாதனைகளை அங்கீகரிக்கும் ஒரு திரைப்பட விருது . நெதர்லாந்தில் ஓர் திரைப்படம் 4,00,000 நுழைவுச் சீட்டுகள் விற்றால் பிளாட்டினத் திரைப்பட விருது வழங்கப்படும். 2002 ஆம் ஆண்டு வரை 200,000 நுழைவுச்சீட்டுகள் வீற்றால் இவ்விருது வழங்கப்பட்டது. 2003 ஆம் ஆண்டில்,இது இரண்டு இலட்சத்திலிருந்து 400,000 நுழைவுச் சீட்டுகளாக உயர்த்தப்பட்டது.  

200,000 டிக்கெட்டுகளுக்கு பிளாட்டினம் திரைப்படத்தைப் பெற்ற அனைத்து படங்களில் *தி மூவிங் ட்ரூ ஸ்டோரி ஆஃப் எ வுமன் அஹெட் ஹெர் டைம் (2001)* தவிர மீதம் உள்ள படங்கள் புதிய அளவுகோலினான 400,000 டிக்கெட்டுகளின் கீழும் விருதைப் பெற்றிருக்கக்கூடும் என்பது குறிப்பிடத்தக்கது.
# வாட்டு கோபீசு


**வாட்டு கோபீசு** *(Watu Kobese)* தென்னாப்பிரிக்காவைச் சேர்ந்த ஒரு சதுரங்க அனைத்துலக மாசுட்டர் ஆவார். இவர் 1973 ஆம் ஆண்டு சூன் மாதம் 27 ஆம் நாள் பிறந்தார். பிடே எனப்படும் பன்னாட்டு சதுரங்க கூட்டமைப்பின் பயிற்சியாளராகவும் 2005 ஆம் ஆண்டில் இவர் பணியாற்றியுள்ளார்.  

தென்னாப்பிரிக்காவில் நடைபெறும் தென்னாப்பிரிக்கர்களுக்கு மட்டுமான சாம்பியன் பட்டப் போட்டியில் 1998, 2003 மற்றும் 2011 ஆம் ஆண்டுகளில் மூன்று முறை பட்டம் வென்றுள்ளார். அனைவரும் பங்கேற்கும் தென்னாப்பிரிக்க சதுரங்க சாம்பியன் பட்ட்த்தை 2004 மற்றும் 2008 ஆம் ஆண்டுகளில் இரண்டு முறை வென்றுள்ளார். கோபீசுக்கு பிடே அமைப்பு 1995 ஆம் ஆண்டில் பிடே அனைத்துலக மாசுட்டர் (ஐஎம்) பட்டம் வழங்கி சிறப்பித்தது. சதுரங்க ஒலிம்பியாடு போட்டிகளில் தென்னாப்பிரிக்காவின் சார்பாக இவர் 1992, 1994, 1996, 1998, 2004, 2006, 2008, 2010, 2012, 2014, 2016 மற்றும் 2018 ஆம் ஆண்டுகளில் இவர் பங்கேற்றார் .  

சோசா மொழியில் இவர் எழுதிய மாசிடாலே உதிம்பா என்ற ஒரு சதுரங்க புத்தகம் சூலை 2015 ஆண்டு வெளியிடப்பட்டது. இப்புத்தகம் சுலு மொழியில் ஒன்பது ஆண்டுகளுக்கு முன்னர் அவர் எழுதிய புத்தகத்தின் மொழிபெயர்ப்பாகும் .
# கீழ்குப்பம், அரக்கோணம் ஒன்றியம்



**கீழ்குப்பம்** (KILKUPPAM) என்பது இந்தியாவின், தமிழ்நாட்டின், இராணிப்பேட்டை மாவட்டம், அரக்கோணம் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.  

## மக்கள்வகைப்பாடு
இந்த ஊரானது அரக்கோணத்தில் இருந்து 2 கிலோமீட்டர் தொலைவிலும், வேலூரில் இருந்து 74 கிலோமீட்டர் தொலைவிலும், மாநிலத் தலைநகரான சென்னையில் இருந்து 73 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 778 வீடுகள் உள்ளன. கிராமத்தின் மொத்த மக்கள் தொகையானது 3191 ஆகும். இதில் ஆண்கள் எண்ணிக்கை 1680, பெண்களின் எண்ணிக்கை 1611 என உள்ளது. மக்களின் கல்வியறிவு விகிதமானது 79.3% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# தங்க கன்று விருது

**தங்க கன்று** **விருது** என்பது ஆண்டுதோறும் உட்ரெக்டில் நடைபெறும் நெதர்லாந்து திரைப்பட விழாவில் வழங்கப்படும் விருது. இந்த விருது 1981 முதல் வழங்கப்பட்டு வருகிறது. முதலில் சிறந்த நடிகர், சிறந்த நடிகை, சிறந்த திரைப்படம், சிறந்த குறும்படம், கலாச்சார பரிசு மற்றும் மதிப்பிற்குரிய குறிப்பு ஆகிய ஆறு பிரிவுகளில் இவ்விருது வழங்கப்படுகிறது. 2004 ஆம் ஆண்டில், 16 விருது பிரிவுகள் இருந்தன, ஏனெனில் 2003 ஆம் ஆண்டில் சிறந்த கேமரா, சிறந்த மாண்டேஜ், சிறந்த இசை, சிறந்த தயாரிப்பு வடிவமைப்பு, சிறந்த ஒலி வடிவமைப்பு ஆகிய பிரிவுகள் சேர்க்கப்பட்டன.  

## விருது பிரிவுகள்

### திரைப்பட விருதுகள்

- கலாச்சார விருது
- சிறந்த நீண்ட திரைப்படம்
- சிறந்த இயக்குநர்
- சிறந்த ஸ்கிரிப்ட்
- சிறந்த நடிகர்
- சிறந்த நடிகை
- சிறந்த துணை நடிகர்
- சிறந்த துணை நடிகை
- சிறந்த குறும்படம்
- சிறந்த நீண்ட ஆவணப்படம்
- சிறந்த குறுகிய ஆவணப்படம்
- சிறந்த கேமரா
- சிறந்த மாண்டேஜ்
- சிறந்த இசை
- சிறந்த தயாரிப்பு வடிவமைப்பு
- சிறந்த ஒலி வடிவமைப்பு

### டிவி விருதுகள்

- தொலைக்காட்சி நாடகத்தில் சிறந்த நடிகர்
- தொலைக்காட்சி நாடகத்தில் சிறந்த நடிகை
- தொலைக்காட்சி நாடகத்தில் சிறந்த நடிப்பு
- சிறந்த தொலைக்காட்சி நாடகம்

### சிறப்பு விருதுகள்

- சிறப்பு ஜூரி பரிசு
- பொது பரிசு
- ஒன்று அல்லது இரண்டு முறை மட்டுமே வழங்கப்படும் விருதுகள்:
  - நூற்றாண்டின் சிறந்த படம் (1999) - *டர்க்ஸ்* டிலைட் திரைப்படத்திற்காக பால் வெர்ஹோவன் & ராப் ஹூவர் ஆகியோர் விருது பெற்றனர்.
  - கட்டுப்பாட்டு விருது (1994, 1992) - கோர் கோப்பீஸ் (1994), ஜே.டி. வான் டாலிங்கன் (1992)
  - சிறந்த கமர்சியல் திரைப்படம் (1990, 1991) - *வூன்ருய்ம்டே கெவ்ராக்ட்* (1991) க்காக டாட் மாஸ்டர்ஸுக்கும்,ஹாம்கா'ஸுக்காக (1990) டிரெவோர் ரென்னுக்கும் விருது வழங்கப்பட்டது.
  - சிறந்த ஐரோப்பிய திரைப்படம் (1994, 1995) - ரிவெர்ட்டெட் (1995) படத்திற்காக காசிமியர்சு குட்ஸுக்கும், இன்டூ தி வெஸ்டுக்காக ஜொனாத்தன் கெவென்டிசு மற்றும் டிம் பால்மருக்கு விருது அளிக்கப்பட்டது.

### ஓய்வு பெற்ற விருதுகள்

- தொழில் விருது
- மாண்புமிகு குறிப்பு விருது
# கீழ்குப்பம், கலசப்பாக்கம் ஒன்றியம்



**கீழ்குப்பம்** (KILKUPPAM) என்பது இந்தியாவின், தமிழ்நாட்டின், திருவண்ணாமலை மாவட்டம், கலசப்பாக்கம் ஊராட்சி ஒன்றியத்துக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது மாவட்டத்தின் தலைநகரான திருவண்ணாமலையில் இருந்து 27 கிலோமீட்டர் தொலைவிலும், மாநிலத் தலைநகரான சென்னையில் இருந்து 173 கிலோமீட்டர் தொலைவிலும் உள்ளது.  

## மேற்கோள்
# கீழ்குப்பம், ஊத்தங்கரை வட்டம்



**கீழ்குப்பம்** (Keelkuppam ) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
இந்த ஊரானது ஊத்தங்கரையில் இருந்து 3 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 55 கிலோமீட்டர் தொலைவிலும், மாநிலத் தலைநகரான சென்னையில் இருந்து 245 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 180 வீடுகள் உள்ளன. கிராமத்தின் மொத்த மக்கள் தொகையானது 728 ஆகும். இதில் ஆண்கள் எண்ணிக்கை 372, பெண்களின் எண்ணிக்கை 356 என உள்ளது. மக்களின் கல்வியறிவு விகிதமானது 70.6% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  
## ஊரில் உள்ள கோயில்கள்
- கீழ்குப்பம் சுப்ரமணியசாமி கோயில்
## மேற்கோள்
# வேரவில்


## இட அமைவு
இலங்கையின் வடமாகாணத்தில் கிளிநொச்சி மாவட்டத்தின் பூனகரி பிரதேச செயலாளர் பிரிவில் இடஅமைவு பெற்றுள்ள பிரதேசமே வேரவில் ஆகும். ஏ முப்பத்தியிரண்டு பிரதான வீதியினூடாக  பல்லவராயன்கட்டுச் சந்திக்கு சென்று அங்கிருந்து சுமார் ஏழு கிலோ மீற்றர்கள் தூரம் பயணம் செய்து இந்தக்கிராமத்தினை அடையலாம். இப்பிரதேசத்தைச் சூழ கிராஞ்சி பொன்னாவெளி வலைப்பாடு போன்ற கிராமங்கள் அமைந்துள்ளன.  

## வரலாறு
பண்டைய காலம் தொடக்கம் சைவமும் தமிழும் ஒருங்கே வளர்ச்சி பெற்ற இக்கிராமத்தில் இலங்கையின் பூர்வீகக்குடிகளாகிய நாகர்கள் வாழ்ந்ததாகவும் அவர்களது வம்சாவழியினரே பரம்பரை பரம்பரையாக இங்கு வாழ்ந்து வருவதாகவும் சொல்லப்படுகிறது. இக்கிராமத்திற்கு அண்மையில் அமைந்திருந்த பொன்னாவெளி என்னும் சைவக்கிராமத்தில் வசித்துவந்த மக்களும் தற்பொழுது இக்கிராமத்தில் குடியேறி வாழ்ந்து வருகின்றனர்.  

## கலாசாரம்
பரம்பரை பரம்பரையாக இங்கு வாழ்கின்ற மக்கள் சிவனையும், சக்தியையும், வினாயகரையும் வணங்குகின்ற சைவக்குடிகளாவர். சைவமத ஒழுக்க விழுமியங்களைப்பின்பற்றுகின்ற இக்கிராம மக்கள் அதற்கேற்ப தங்களது வாழ்வியலை ஒழுங்குபடுத்தி வாழ்ந்து வருகின்றனர்.  

## இங்குள்ள ஆலயங்கள்
1. வேரவில் வெள்ளிப்பள்ளத்து வீரகத்தி வினாயகர் ஆலயம்
1. ஐயனார் ஆலயம்
1. நாக தம்பிரான் ஆலயம்

## கல்வி
இங்குள்ள மக்கள் கற்றலில் அர்வமுடையவர்களாகவும் அறிஞர்களாகவும் காணப்படுகின்றனர். ஆசிரியர்களாகவும்  அரச அதிகாரிகளாகவும் கடமை புரிந்து வருகின்றனர்.  

இங்குவேரவில் இந்துமகா வித்தியாலயம் என்னும் பாடசாலை அமைந்துள்ளது. தரம் ஒன்று தொடக்கம் உயர்தரம் வரையான மாணவர்களுக்கு கல்வியை வழங்கும் இப்பாடசாலை ஆரம்பத்தில் மேற்கத்தி உடையார் என்று அழைக்கப்பட்டு வந்த திரு குமாரசாமி உடையாரின் தந்தையினால் காணி  வழங்கப்பட்டு  சிறு கொட்டகையில் ஆரம்பிக்கப்பட்டு பின்னர் படிப்படியாக வளர்ச்சி கண்டது. தொடர்ந்து வந்த காலத்தில் பாடசாலையின் விஸ்தரிப்பிற்கு நிலம் போதாமையினால் அரசால் வழங்கப்பட்ட காணியில் தற்பொழுது இப்பாடசாலை இயங்கி வருகின்றது.  

## பொருளாதாரம்
இக்கிராம மக்களது பிரதான பொருளாதாரம் விவசாயமாகும் நீர் சேமிப்பிற்கான குளம் ஒன்று இங்கு அமைந்திருந்தாலும் இவர்கள் மழையை நம்பியே விவசாயம் செய்து வருகின்றனர். நெற்பயிர்ச்செய்கை மட்டுமல்லாது வாழை பப்பாசி போன்ற பழப்பயிர்ச் செய்கையிலும் மரக்கறிப்பயிர்ச் செய்கையிலும் ஈடுபட்டுவருகின்றனர். தவிர ஆ நிரைகளும் இங்கு வளர்க்கப்படுகின்றன.
# சுவிஸ் திரைப்பட விருது



**சுவிஸ் திரைப்பட விருது** (formerly **Swiss Film Prize**) (, , , ) சுவிட்சர்லாந்து நாட்டின் உயரிய தேசிய திரைப்பட விருதாகும். இது 1998 முதல் வழங்கபடுகிறது.  

இது 1998 - 2008 காலகட்டத்தில் சோலோத்தர்ன் திரைப்படத் திருவிழாவுடன் நடைப்பெற்றது. இந்த திரைப்பட விழா சுவிஸ் திரைப்பட தயாரிப்புகளுக்கு மிக முக்கியமான விழாவாகும். சுவிஸ் நகரமான சோலோத்தர்னில் 1966 ஆம் ஆண்டில் நிறுவப்பட்ட இந்த விழா சுவிஸ் திரைப்படங்கள், ஆவணப்படம் மற்றும் குறும்பட தயாரிப்புகளின் பிரதிநிதித்துவ படுத்த வழங்குகியது.  

## விருது பிரிவுகள்

- சிறந்த நடிகர்
- சிறந்த நடிகை
- சிறந்த அனிமேஷன் படம்
- சிறந்த ஆவணப்படம்
- சிறந்த புனைகதை படம்
- சிறந்த குறும்படம்
- துணைப் பாத்திரத்தில் சிறந்த செயல்திறன்
- சிறந்த திரைக்கதை
- சிறந்த ஒளிப்பதிவு
- சிறந்த திரைப்பட படத்தொகுப்பு
- சிறந்த திரைப்பட இசை
- சிறப்பு ஜூரி பரிசு
# கானாடு



கா**னாடு** பாண்டிய நாட்டில் திருமயம் ஊமையான் கோட்டை (ஊமைத்துரை கோட்டை) மைய்யமாக கொண்டு, தெற்கே கானாடுகாத்தான் முதல் வடக்கே வெள்ளாற்றின் தென்கரை வரையும் கிழக்கே பாழையூர் முதல் மேற்கே ராங்கியம் வரையும் அமைந்திருந்தது. இது இன்றைய புதுக்கோட்டை மாவட்டத்திலுள்ள , திருமயம், மேலூர், பாழையூர், ராங்கியம், ராயவரம்,அரசாந்தம்பட்டி மற்றும் சிவகங்கை மாவட்டத்திலுள்ள கானாடுகாத்தான்,கோணப்பட்டு ஆகிய வட்டங்களின் இணைந்த நிலப்பரப்பாக இருந்தது. இதற்கடுத்து சோழ நாட்டின் உள்நாடான கோனாடு நாடு கவிநடு அமைந்திருந்தது.
# கோயா விருதுகள்

**கோயா விருதுகள்** சுபெயின் நாட்டின் உயரிய தேசிய திரைப்பட விருதுகள் ஆகும்.  

இந்த விருதுகள் சுபெயின் நாட்டின் ஒளிப்பதிவு கலை மற்றும் அறிவியல் அகாடமி நிறுவப்பட்ட ஓராண்டு கழித்து 1987 ஆம் ஆண்டில் நிறுவப்பட்டது. முதல் விருது வழங்கும் விழா மார்ச்சு 16, 1987 அன்று மாட்ரிட்டின் லோப் டி வேகா திரையரங்கில் நடைபெற்றது .இந்த விழா ஆண்டுதோறும், சனவரி இறுதியில் / பிப்ரவரி தொடக்கத்தில் நடைபெறுகிறது.இவ்விழாவில் முந்தைய ஆண்டில் தயாரிக்கப்பட்ட படங்களுக்கு விருதுகள் வழங்கப்படுகின்றன.  

## விருதுகள்
கோயா விருதுகள் தற்போது 28 பிரிவுகளில் வழங்கப்படுகின்றன.அவற்றில் சில:  
- சிறந்த திரைப்படம்
- சிறந்த இயக்குநர்
- சிறந்த திரைக்கதை
- சிறந்த நடிகர்
- சிறந்த நடிகை
- சிறந்த புது இயக்குநர்
- சிறந்த புது நடிகர்
- சிறந்த புது நடிகை
- சிறந்த துணை நடிகர்
- சிறந்த துணை நடிகை
- சிறந்த குறும்படம்
- சிறந்த பின்னணி இசை
- சிறந்த புனைகதை குறும்படம்
- சிறந்த ஆவணக் குறும்படம்

## அதிக விருதுகள் பெற்ற படங்கள்
ஓன்பது அல்லது அதற்கு மேற்பட்ட விருதுகள் கொண்ட படங்கள்.  

**14 வெற்றி**  
- *தி சீ இன்சைடு* (2004)

**13 வெற்றி**  
- *அய் கார்மெலா!* (1990)

**10 வெற்றி**  
- *பிளான்கானியெவ்சு* (2012)
- 'மார்ஷ்லாந்து'' (2014)
- ''ஜெயன்ட் (2017)

**9 வெற்றி**  
- *பெல்லா எபொக்கு* (1992)
- *பிளாக் பிரெட்* (2010)
- *எ மான்ஸ்டர் கால்* (2016)

## அதிக முறை பரிந்துரைக்கப்பட்ட படங்கள்
பதினாறு அல்லது அதற்கு மேற்பட்ட பரிந்துரைகளைக் கொண்ட படங்கள்.  

**19 பரிந்துரைகள்**  
- *ரன்னிங் அவுட் ஆப் டைம்* (1994)

**18 பரிந்துரைகள்**  
- *தி கெர்ல் ஆப் யுவர் ரீம்ஸ்* (1998)
- *பிளான்கானியெவ்சு* (2012)

**17 பரிந்துரைகள்**  
- *பெல்லா எபொக்கு* (1992)
- *மார்ஷ்லாந்து* (2014)

**16 பரிந்துரைகள்**  
- 'வுமன் ஆன் தி வெர்ஜ் ஆப் ஏ நெர்வஸ் பிரேக்டவும்'' (1988)
- *செல் 211* (2009)
- *தி ஸ்கின் ஐ லிவ் இன்* (2011)
- *யூனிட் 7* (2012)
- *என் நினோ* (2014)
# ஏரியல் விருதுகள்


***ஏரியல்** **விருதுகள்*** என்பது மெக்ஸிகோ திரைப்பட சங்கத்தால் வழங்கப்படும் விருதுகள் ஆகும். இது 1947 முதல் ஆண்டுதோறும் வழங்கப்படுகிறது. மெக்ஸிகன் சினிமாவில் நடிப்பு, இயக்கம் மற்றும் திரைக்கதை போன்ற மோஷன் பிக்சர் தயாரிப்பில் சிறந்து விளங்குவோர்களை இந்த விருது அங்கீகரிக்கிறது. இது மெக்சிகன் திரைப்படத் துறையில் மிகவும் மதிப்புமிக்க விருதாக கருதப்படுகிறது. மெக்ஸிக்கோ சினிமாவில் இவ்விருதுகள் அகாடமி விருதுகளுக்கு ( "ஆஸ்கார்") சமமாக கருதப்படுகிறது.  

## விருதுகள்

- ஏரியல் டி ஓரோ (கோல்டன் ஏரியல்)
- சிறந்த படத்திற்கான ஏரியல் விருது
- சிறந்த இயக்குனருக்கான ஏரியல் விருது
- சிறந்த நடிகைக்கான ஏரியல் விருது
- சிறந்த நடிகருக்கான ஏரியல் விருது
- சிறந்த துணை நடிகருக்கான ஏரியல் விருது
- சிறந்த துணை நடிகைக்கான ஏரியல் விருது
- சிறந்த திரைக்கதைக்கான ஏரியல் விருது
- சிறந்த ஒளிப்பதிவுக்கான ஏரியல் விருது
- சிறந்த எடிட்டிங்கிற்கான ஏரியல் விருது
- சிறந்த பின்னணி இசைக்கான ஏரியல் விருது
- சிறந்த கலை வடிவமைப்பிற்கான ஏரியல் விருது
- சிறந்த ஆடை வடிவமைப்பிற்கான ஏரியல் விருது
- சிறந்த ஒப்பனைக்கான ஏரியல் விருது
- சிறந்த விசுவல் எப்பக்ட்ஸுக்கான ஏரியல் விருது
- சிறந்த முதல் படைப்புக்கான ஏரியல் விருது
- சிறந்த குறுகிய ஆவணப்படத்திற்கான ஏரியல் விருது
- சிறந்த ஆவணப்படத்திற்கான ஏரியல் விருது
- சிறந்த அனிமேஷனுக்கான ஏரியல் விருது
- சிறந்த புனைகதைக்கான ஏரியல் விருது
- சிறந்த அனிமேஷன் குறும்படத்திற்கான ஏரியல் விருது
- சிறந்த ஐபரோ-அமெரிக்க திரைப்படத்திற்கான ஏரியல் விருது
- சிறிய கதாபாத்திரத்தில் நடித்த சிறந்த நடிகருக்கான ஏரியல் விருது
- சிறிய கதாபாத்திரத்தில் நடித்த சிறந்த நடிகைக்கான ஏரியல் விருது
- சிறந்த குழந்தை நடிப்புக்கான ஏரியல் விருது
- சிறந்த இளைஞர் நடிப்புக்கான ஏரியல் விருது

### கூடுதல் விருதுகள்

- சிறப்பு வெள்ளி ஏரியல் விருது
- சிறப்பு ஏரியல் விருது
- கவுரவ விருது
- சால்வடார் டோஸ்கானோ பதக்கம்
- சிறப்பு அங்கீகாரம்
- கெளரவ டிப்ளோமா
# தங்க சேவல் விருதுகள்

**தங்க சேவல் விருதுகள்** சீனாவின் பிரதான நிலப்பரப்பில் வழங்கப்படும் திரைப்பட விருதுகள் ஆகும். 1981 இல் தொடங்கப்பட்ட இந்த விருதுகள் முதலில் ஆண்டுதோறும் வழங்கப்பட்டன. இந்த விருதின் பெயர் சீன சோதிடத்தின் சேவல் ஆண்டிலிருந்து (1981) வந்தது. விருது பெறுபவர்கள் தங்க சேவல் வடிவத்தில் ஒரு சிலையைப் பெறுகிறார்கள், மேலும் திரைப்பட தயாரிப்பாளர்கள், திரைப்பட வல்லுநர்கள் மற்றும் திரைப்பட வரலாற்றாசிரியர்களின் நடுவர் மன்றத்தால் இவர்கள் தேர்ந்தெடுக்கப்படுகிறார்கள். இந்த விருதுகளை சீனா திரைப்பட சங்கம் வழங்குகிறது.  

1992 இல், தங்க சேவல் விருதுகளும் நூறு மலர்கள் விருதுகளும் ஒரே தேசிய விழாவாக இணைக்கப்பட்டன.  

தங்க சேவல் விருதுகள் மற்றும் நூறு பூக்கள் விருதுகள் 2005 முதல் மாற்று ஆண்டுகளில் நடத்தப்படுகிறது.இதில் தங்க சேவல் விருது விழா ஒற்றைப்படை ஆண்டுகளில் நடைபெறுகிறது. விழாவின் கடந்த இரண்டு ஆண்டுகளில் உள்ள படங்கள் தங்க சேவல் விருதுகளுக்கு தகுதியானவை.  

## விருதுகள் பிரிவுகள்

- சிறந்த படம்
- சிறந்த இயக்குநர்
- சிறந்த நடிகர்
- சிறந்த நடிகை
- சிறந்த துணை நடிகர்
- சிறந்த துணை நடிகை
- சிறந்த எழுத்து
- சிறந்த அறிமுக இயக்குநர்
- சிறந்த ஒளிப்பதிவாளர்
- சிறந்த இசை
- சிறந்த கலை இயக்குநர்
- சிறந்த மதிப்பெண்
- சிறந்த டிவி படம்
- சிறந்த ஆவணப்படம்
- சிறந்த அனிமேஷன்
- வாழ்நாள் சாதனையாளர் விருது
# உனய் எமெரி



**உனய் எமெரி** (Unai Emery Etxegoien, ; பிறப்பு நவம்பர் 3, 1971) என்பவர் எசுப்பானிய நாட்டைச் சேர்ந்த காற்பந்தாட்ட பயிற்சியாளர் ஆவார். இவர் முன்னாள் ஆட்டக்காரரும் கூட. தற்போது, இங்கிலாந்தின் பிரீமியர் லீக் அணியான ஆர்சனலின் முதன்மைப் பயிற்சியாளராக உள்ளார்.  

## உசாத்துணைகள்
# கிராண்ட் பெல் விருதுகள்

**கிராண்ட் பெல் விருதுகள்** (டேஜோங் திரைப்பட விருதுகள் என்றும் அழைக்கப்படுகிறது) தென் கொரியாவில் திரைத்துறை சாதனைகளுக்கு வழங்கப்படும் விருதுகள் ஆகும். இந்த விருதுகள் ஆண்டுதோறும் கொரிய மோஷன் பிக்சர்ஸ் சங்கத்தால் வழங்கப்படுகிறது.  

கிராண்ட் பெல் விருதுகள் தென் கொரியாவில் தொடர்ச்சியாக வழங்கப்படும் மிக பழமையான விருது எனும் பெருமையை உள்ளடக்கியுள்ளது. மேலும் இது தென் கொரியாவில் அமெரிக்க அகாடமி விருதுகளுக்கு சமமானதாக கருதப்படுகிறது.  

## விருதுகள்
சிறந்த திரைப்படம்  

சிறந்த இயக்குநர்  

சிறந்த திரைக்கதை  

சிறந்த நடிகர்  

சிறந்த நடிகை  

சிறந்த புது இயக்குநர்  

சிறந்த புது நடிகர்  

சிறந்த புது நடிகை  

சிறந்த துணை நடிகர்  

சிறந்த துணை நடிகை  

சிறந்த ஒளிப்பதிவு  

சிறந்த படத்தொகுப்பு  

சிறந்த இசை  

சிறந்த ஆர்ட் வடிவமைப்பு  

சிறந்த ஒலி விளைவுகள்  

சிறந்த ஸ்பெஷல் விளைவுகள்  

சிறந்த குறும்படம்
# நீல டிராகன் திரைப்பட விருதுகள்

**நீல டிராகன் திரைப்பட விருதுகள்** என்பது ஒவ்வொறு ஆண்டும் தென் கொரியாவில் வழங்கப்படும் விருதுகளாகும். இது ஸ்போர்ட்சு சோசன் நிறுவனத்தால் தென் கொரிய திரைப்படங்களின் சாதனைகளுக்கு வழங்கப்படும் விருது ஆகும்.  

நீல டிராகன் திரைப்பட விருதுகள் வழங்கும் நிறுவனம், முந்தைய ஆண்டில் வெளியிடப்பட்ட வசூல் ரீதியாக சாதனை புரிந்த பிளாக்பஸ்டர் திரைப்படங்கள் மற்றும் உயர் கலை மதிப்புள்ள பிரபலமான திரைப்படங்களை மட்டுமே கருத்தில் எடுத்துக்கொள்ளும். தேர்வு செயல்பாட்டின் போது, இறுதி பட்டியலில் இடம் பிடித்த சுமார் நாற்பது திரைப்படங்கள் பொதுமக்களுக்கு இலவசமாக திரையிடப்படுகின்றன. ஒவ்வொரு தேர்வையும் திரையிட்ட பிறகு, விருது வழங்கும் விழா நடைப்பெறுகிறது.  

***நீல டிராகன் திரைப்பட விருதுகள்*** மற்றும் கிராண்ட் பெல் விருதுகள் தென் கொரியாவின் மிகவும் பிரபலமான திரைப்பட விருதுகள்.  

## பிரிவுகள்

- சிறந்த படம்
- சிறந்த இயக்குநர்
- சிறந்த முன்னணி நடிகர்
- சிறந்த முன்னணி நடிகை
- சிறந்த துணை நடிகர்
- சிறந்த துணை நடிகை
- சிறந்த புதிய இயக்குநர்
- சிறந்த புதிய நடிகர்
- சிறந்த புதிய நடிகை
- சிறந்த திரைக்கதை
- சிறந்த ஒளிப்பதிவு
- சிறந்த கலை இயக்கம்
- சிறந்த இசை
- சிறந்த படத்தொகுப்பு
- சிறந்த குறும்படம்
- பிரபல நட்சத்திர விருது
# Module:Location map/data/India Andhra Pradesh

return {  
name = 'ஆந்திரப் பிரதேசம்',  
top = 19.387,  
bottom = 12.522,  
= 76.628,  
= 84.935,  
image = 'India Andhra Pradesh location map (current).svg',  
image1 = 'Andhra Pradesh relief map.svg'  
}
# நல்லம்பல் ஏரி



**நல்லம்பல் ஏரி** என்பது இந்தியா புதுச்சேரி யூனியன் பிரதேசத்தின் காரைக்கால் மாவட்டத்தில் உள்ள ஒரே ஏரி ஆகும். காரைக்கால் மாவட்டத்தில் இயற்கையாக உருவான ஏரிகள் இல்லை. எனவே விவசாயிகளின் நீர்ப்பாசன தேவைகளை பூர்த்தி செய்வதற்காக புதுச்சேரி அரசு இந்த ஏரியைச் செயற்கையாக உருவாக்கியது. இந்த ஏரியை சுற்றுலாத் தலமாக மாற்றும் திட்டத்தையும் அரசு செயல்படுத்த உள்ளது. இதற்காக புதுச்சேரி அரசு 4.98 கோடி ரூபாய் ஒதுக்கியுள்ளது குறிப்பிடத்தக்கது.
# கீழ்மாத்தூர்



**கீழ்மாத்தூர்** (KILMATHUR) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## அமைவிடம்
இந்த ஊரானது ஊத்தங்கரையில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 49 கிலோமீட்டர் தொலைவிலும், மாநிலத் தலைநகரான சென்னையில் இருந்து 233 கிலோமீட்டர் தொலைவிலும் உள்ளது.  

## மேற்கோள்
# கிட்டம்பட்டி, அம்மாப்பேட்டை ஒன்றியம்



**கிட்டம்பட்டி** (KITTAMPATTI) என்பது இந்தியாவின், தமிழ்நாட்டின், ஈரோடு மாவட்டம், அம்மாப்பேட்டை ஊராட்சி ஒன்றியம், சென்னம்பட்டி ஊராட்சிக்கு உட்பட்ட ஒரு சிற்றூர் ஆகும்.  

## அமைவிடம்
இந்த ஊரானது அம்மாப்பேட்டையில் இருந்து 11 கிலோமீட்டர் தொலைவிலும், மாவட்டத்தின் தலைநகரான ஈரோட்டில் இருந்து 47 கிலோமீட்டர் தொலைவிலும், மாநிலத் தலைநகரான சென்னையில் இருந்து 370 கிலோமீட்டர் தொலைவிலும் உள்ளது.  

## மேற்கோள்
# திபெத்து அருங்காட்சியகம் (தரம்சாலா)


**திபெத்து அருங்காட்சியகம்** (*Tibet Museum* ) திபெத்தின் மத்திய நிர்வாகத்தின் தகவல் மற்றும் பன்னாட்டு உறவுகள் துறையின் அதிகாரப்பூர்வ அருங்காட்சியகமாகும். 14 ஆவது தலாய் லாமா, சுக்லாக் காங்கின் பிரதான கோவிலுக்கு அருகில், தரம்சாலா புறநகர்ப் பகுதியான மெக்லியாட் கஞ்சில் அமைந்துள்ளது. திபெத்தின் ஆக்கிரமிப்பு மற்றும் சீனாவால் நடந்து வரும் மனித உரிமை மீறல்கள் பற்றிய விழிப்புணர்வை ஏற்படுத்தும் அதே வேளையில் திபெத்திய வரலாறு மற்றும் கலாச்சாரம் பற்றிய அறிவைப் பரப்புவதை நோக்கமாகக் கொண்டுள்ளது. 1998 ஆம் ஆண்டு நிறுவப்பட்ட திபெத் அருங்காட்சியகத்தில் இப்போது 30,000 புகைப்படங்கள், பயணக் கண்காட்சி மற்றும் இமயமலைத் தொடர்களில் நாடுகடத்தப்பட்ட திபெத்திய பயணத்தை ஆவணப்படுத்தும் நிரந்தர கண்காட்சி ஆகியவை அடங்கிய தொகுப்புகள் உள்ளன.  

திபெத் அருங்காட்சியகத்தின் நோக்கம் திபெத்திய வரலாறு மற்றும் கலாச்சாரம் தொடர்பான அனைத்து செய்திகளையும் ஆவணப்படுத்துதல், பாதுகாத்தல், ஆராய்ச்சி செய்தல், காட்சிப்படுத்துதல் மற்றும் பொதுமக்களுக்குக் கற்பித்தல் போன்றவையாகும். தொடக்கத்தில் இதற்கு திபெத்திய தேசிய நினைவேந்தல் மற்றும் ஆவணப்படுத்தல் மையம் என்று பெயரிடப்பட்டது, மத்திய திபெத்திய நிர்வாகத்தால் இறுதிக் கருத்து ஏற்றுக்கொள்ளப்படுவதற்கு முன்பு பல்வேறு ஆலோசனைகள் விவாதிக்கப்பட்டன. 30 ஏப்ரல் 2000 அன்று, சுமார் 300 பிரமுகர்கள் மற்றும் தன்னார்வலர்கள் கலந்து கொண்ட விழாவில் 14ஆவது தலாய் லாமா அருங்காட்சியகத்தைத் திறந்து வைத்தார். திபெத் அருங்காட்சியகம் திபெத்தின் வரலாறு மற்றும் அதன் எதிர்காலத்திற்கான தரிசனங்களை உரைகள், புகைப்படங்கள், கணொலிகள் மற்றும் நிறுவல்கள் போன்றவற்றின் மூலம் வழங்குகிறது.
# கோழிநாயக்கன்பட்டி



**கோழிநாயக்கன்பட்டி ** (Kolinaickanpatti) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.  

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில் 165 வீடுகள் உள்ளன. கிராமத்தின் மொத்த மக்கள் தொகையானது 687 ஆகும். இதில் ஆண்கள் எண்ணிக்கை 357, பெண்களின் எண்ணிக்கை 330 என உள்ளது. மக்களின் கல்வியறிவு விகிதமானது 78.64 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.  

## மேற்கோள்
# வில்லிங்க்டன் தீவு


**வில்லிங்க்டன் தீவு** இந்தியாவின் மிகப்பெரிய செயற்கை தீவு ஆகும். இது கேரளாவின் கொச்சி நகரத்தில் உள்ள தீவு ஆகும். இத்தீவுக்கு இந்தியாவின் வைசிராயாக இருந்த வில்லிங்டன் பிரபு பெயரால் அழைக்கபடுகிறது. இந்த தீவு கொச்சி ஏரியில் இருந்த சிறிய இயற்கை தீவின் மீது கட்டப்பட்டது. கொச்சி மாநகரின் துறைமுகம், தாவரங்கள் தனிமைப்படுத்தப்பட்ட நிலையம், கொச்சி சுங்கச்சாவடி, மத்திய மீன்வள தொழில்நுட்ப கல்வி நிறுவனம், இந்திய வேளான் ஆராய்ச்சி மன்றம் மற்றும் இந்திய படையின் அங்கமான கொச்சி கடற்படைத் தளமும் இங்கு அமைந்துள்ளது குறிப்பிடத்தக்கது.
# நமக் ஏரி

**நமக் ஏரி** ஈரானில் உள்ள ஒரு உவர் ஏரி ஆகும். இது கும் நகரின் கிழக்கே சுமார் 100 கிமி தொலைவில் அமைந்துள்ளது. இந்த ஏரி கடல் மட்டத்திலிருந்து உயரத்தில் உள்ளது.  

இந்த ஏரி பாராதெத்திஸ் கடலின் எஞ்சியப்பகுதி ஆகும். பாராதெத்திஸ் கடல் பிளைஸ்டோசீன் சகாப்தத்திலிருந்து உலரத் தொடங்கியது. இக்கடலின் மிச்சம் தான் நமக் ஏரி, ஊர்மியா ஏரி மற்றும் காஸ்பியன் கடல் ஆகியவை. நமக் ஏரியின் பரப்பளவு சுமார் 1880 சதுர கிலோ மிட்டர் (690 சதுர மைல்), ஆனால் இதில் பெரும்பாலான பகுதி வறண்டுவிட்டது. இந்த ஏரியில் நீர் 1 சதுர கி.மிக்கு மட்டுமே உள்ளது. இந்த ஏரியின் ஆழம் வெறும் முதல் வரை மட்டுமே உள்ளது.  

## படம்
# ஐஸ்கார்த் அருவி


**ஐஸ்கார்த் அருவிகள்** (*Aysgarth Falls*) என்பது மூன்று அருவிகளை உள்ளடக்கியது ஆகும். இது வனப்பகுதி மற்றும் விளைநிலங்களால் சூழப்பட்டுள்ள இந்த அருவி இங்கிலாந்தின் யார்க்ஷயர் டேல்ஸின் அருகே உள்ள ஐஸ்கார்த் கிராமத்திற்கு அருகில் உள்ளது. இந்த அருவி மூன்று நிலைகளாகப் பிரிக்கப்படுகின்றன: மேல் அருவி, மத்திய அருவி மற்றும் கீழ் அருவி எனப்படும்.  

ஐஸ்கார்த் அருவி 200 ஆண்டுகளாக பார்வையாளர்களை ரசிக்க வைத்துக்கொண்டு இருக்கிறது. புகழ்பெற்ற எழுத்தாளர்களான ரஸ்கின் பாண்ட், வில்லியம் வோர்ட்ஸ்வோர்த் மற்றும் டர்னர் ஆகியோர் இந்த அருவியின் அழகை ரசித்துள்ளனர். இதன் மூன்று அருவிகளும் ராபின் ஹுட்: பிரின்ஸ் ஆப் தீவ்ஸ் படத்தில் இடம்பெற்றன.  

இந்த அருவி யார்க்ஷயர் டேல்ஸ் தேசிய பூங்காவில் அமைந்துள்ளது. இங்கு பார்வையாளர்களுக்காக கண்காட்சி, தகவல் பொருட்கள் விற்பனை நிலையம், கபே ஆகியவை உள்ளன.  

இந்த பெயர் பழைய நோர்ஸ் மொழியில் இருந்து உருவானது. இதற்கு ஓக் மரங்களுக்கு நடுவே உள்ள திறந்தவெளி என்று பொருள்.  

இது *ஏழு இயற்கை அதிசயங்கள்* என்ற தொலைக்காட்சி நிகழ்ச்சியில் இங்கிலாந்து நாட்டு வடக்கின் அதிசயங்களில் ஒன்றாக இடம்பெற்றது.
# நீர் ஓட்ட விகிதம் படி அருவிகளின் பட்டியல்




## விரிவான மற்றும் நீருக்கடியில் உள்ள நீர்வீழ்ச்சிகள்
| போயோமா நீர்வீழ்ச்சி | 5.22 | பரணா | பிரேசில்
பராகுவே |
| --- | --- | --- | --- |
| கோன் பாபெங் நீர்வீழ்ச்சி | ! நீர்வீழ்ச்சி
! அதிகபட்ச தினசரி ஓட்ட விகிதம் (m³ / s)
! மிக உயரமான ஒற்றை துளி (மீ)
! அகலம் (மீ)
! நதி
! நாடுகள் |  |  |
| உலர் நீர்வீழ்ச்சி | கொலம்பியா | ஐக்கிய மாநிலங்கள் |  |
| போஸ்பரஸ் | போஸ்பரஸ் நீரிணை | துருக்கி |  |
# அட்சின்சோனைட்டு



**அட்சின்சோனைட்டு** (Hutchinsonite) என்பது (Tl,Pb)<sub>2</sub>As<sub>5</sub>S<sub>9</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாலியம், ஆர்சனிக், ஈயம் ஆகிய தனிமங்களின் சல்போவுப்புக் கனிமம் என்றும் ஓர் அரிய நீர்வெப்பக்கனிமம் என்றும் இதை வகைப்படுத்துகிறார்கள்.  

1904 ஆம் ஆண்டு முதன்முதலில் சுவிட்சர்லாந்து நாட்டின் பின்னெண்டால் பள்ளத்தாக்கில் இத்தனிமம் கண்டறியப்பட்டது. 1866 முதல் 1937 வரையிலான காலப்பகுதியில் வாழ்ந்த கேம்பிரிட்சை சேர்ந்த கனிமவியலாளர் ஆர்தர் அட்சின்சன் பெயரே கனிமத்திற்கு சூட்டப்பட்டுள்ளது.  

பன்னாட்டு கனிமவியல் சங்கம் அட்சின்சோனைட்டு கனிமத்தை Hut என்ற குறியீட்டால் அடையாளப்படுத்துகிறது.
# மினி பம்பா



**மினி பம்பா** (*Mini Pampa*) என்பது இந்தியாவின் கேரளா மாநிலத்தில் இருக்கும் மலப்புறம் மாவட்டத்தில் யாத்திரிகர்கள் தங்கிச் செல்வதற்கான் ஒரு தங்குமிடம் ஆகும் . வட கேரளா, தமிழ்நாடு, கர்நாடகா போன்ற இடங்களிலிருந்து சபரிமலைக்குச் செல்லும் புனித யாத்திரிகர்கள் தங்கிச் செல்வதற்காக இவ்விடம் அதிகாரப்பூர்வமாக அறிவிக்கப்பட்டுள்ளது . குட்டிபுரம் பாலத்திற்கு அருகிலுள்ள மல்லூர் சிவன் கோவிலில் இருக்கும் மினி பம்பா சுற்றுலாப் பயணிகளை மேலும் அதிகமாக ஈர்த்து வருகிறது . கேரளாவின் முதன்மை ஆறுகளில் ஒன்றான பாரதப்புழா நதிக்கரையில் மினி பம்பா அமைந்துள்ளது.
# சுவிஸ் தமிழர்கள்



தமிழ்ப் பின்புலம் உடைய சுவிட்சர்லாந்து வாழ் மக்களை **சுவிஸ் தமிழர்கள்** எனலாம். சுவிட்சர்லாந்தில் வாழும் தமிழர்களில் பெரும்பாலோனோர் இலங்கையை பூர்விகமாக கொண்டவர்கள் ஆவார். இவர்கள் 1980ஆம் ஆண்டு மற்றும் 1990ஆம் ஆண்டு காலப்பகுதிகளில் இலங்கையில் நடந்த இனக்கலவர உள்நாட்டு யுத்தத்தின் காரணமாக இங்கு வந்து குடியேறியவர்கள் ஆவார்கள். சுவிஸில் 42,000 க்கும் மேற்பட்ட தமிழர்கள் வசிப்பதாக அதிகாரப்பூர்வமற்ற மதிப்பீடு ஒன்று தெரிவிக்கின்றது.  

இங்கு வாழும் தமிழர்கள் சுவிஸ் நாட்டு மக்களுடன் நன்கு ஒருங்கிணைந்தவர்களாகவும் மற்றும் தங்களின் கடின உழைப்பினால் உயர்தவர்களாகவும் உள்ளார்கள். மற்றும் பல இளம் தமிழர்கள் பள்ளி கல்வியில் சிறப்பாக செயல்படுகிறார்கள் என்பது குறிப்பிடத்தக்கது. இங்கு வாழும் தமிழர்கள் மொழி, பண்பாடு, மதம் மற்றும் சாதி திருமணம் போன்றவற்றை இன்னும் கடைபிடித்து வருகின்றார்கள்  

## வசிக்கும் இடங்கள்
சுவிஸ் நாட்டில் சுமார் 42,000 தமிழர்கள் வசிக்கின்றார்கள், இதில் பெரும்பாலோர் இரட்டை குடியுரிமையுடனும் மற்றும் இரண்டாம் தலைமுறையினர் சுவிஸ் குடிமையுடன் வசித்து வருகின்றார்கள். அதில் பெரும்பாலோர் சுவிஸ் ஜெர்மன் மொழி பேசும் மாநிலங்களான பேர்ன், பேசெல் மற்றும் சூரிக்கு போன்ற நகரங்களில் அடர்த்தியாக வாழ்த்து வருகின்றார்கள்.  

## மதம்

இங்குள்ள தமிழர்களில் பெரும்பாலோனோர் சைவ சமயத்தை பின்பற்றுபவர்களாகவும், குறிப்பிட்ட அளவினோர் கிறிஸ்தவத்தையும் மற்றும் குறைவான அளவினார் இசுலாம் சமயத்தையும் பின்பற்றுகிறார்கள். ஸ்ரீ சிவசுப்பிரமணியார் கோயில் என்பது சூரிக்கு நகரத்தில் அமைத்துள்ளது, இதுவே சுவிட்சர்லாந்ந்தில் மிக பிரபலமான மற்றும் மிகப்பெரிய சைவக்கோவில் ஆகும்.  

சுவிட்சர்லாந்தில் உள்ள பெரும்பாலான தமிழ் கிறிஸ்தவர்கள் சுவிஸ் திருச்சபைகளில் ஒருங்கிணைந்தவர்கள் மற்றும் பெரும்பாலான தமிழ் கிறிஸ்தவர்கள் சூரிக்கு நகரத்தில் வாழ்கின்றனர்  

## தமிழ் கல்வி
சுவிட்சர்லாந்தில் 25 ஆண்டு காலங்ககளாக தமிழ் கல்வி சேவை நடந்து வருகின்றது. இச் சேவை **தமிழ் கல்விசேவை சுவிட்சர்லாந்து** என்ற அமைப்பின் மூலம் சுவிட்சர்லாந்து முழுவது ஏறத்தாழ 50 தமிழ் கல்வி நிலையகங்கள் அமைந்துள்ளது. ஐரோப்பா நாடுகளில் வாழும் தமிழர்களில் சுவிட்சர்லாந்தில் வாழும் தமிழர்கள் தமிழ் கல்வியில் மிகவும் தேர்ச்சி பெற்றவர்களாக விளங்குகிறார்கள்.  

## அரசியல்
சுவிற்சர்லாந்து தமிழர்களால் ஒருங்கிணைக்கப்பட்டு ஜெனிவாவில் நடைபெற்ற வெல்க தமிழ் எதிர்ப்பு போராட்ட நிகழ்வில் 10 000 மேற்பட்ட தமிழர்கள் கலந்து கொண்டார்கள். பல பிற ஐரோப்பிய நாடுகளில் இருந்துவந்த தமிழர்களும் இதில் அடங்குவர்.